OpenLLM-France/wikimedia huggingface dataset:
# Colla dels Xiquets de Valls

* Per a altres significats, vegeu «Xiquets de Valls».
La Colla dels Xiquets de Valls, popularment coneguda com "la Barreja", va ser una colla castellera de Valls, a l'Alt Camp, nascuda l'any 1939 i activa fins al 1947.

## Història

La colla fou creada a partir de la fusió forçada per les autoritats franquistes de les dues colles vallenques anteriors: la Colla Nova dels Xiquets de Valls i la Colla Vella dels Xiquets de Valls. El color de la camisa d'aquesta colla no era uniforme, atès que cada casteller conservà la camisa de la seva colla de procedència: vermell per la Nova i rosat per la Vella. La direcció de la colla quedà en mans dels antics integrants de la Nova, amb en Ramon Barrufet, àlies "el Blanco", com a màxim responsable.
La colla es proclamà vencedora de les edicions del concurs de castells de Valls de l'any 1941 i del concurs de castells del Vendrell de l'any 1945.
L'any 1947, un grup de castellers de l'antiga Colla Vella, disconformes amb el lideratge d'en Blanco, el seu cap de colla, s'escindiren de la Barreja per recuperar la seva antiga colla, i retornar així a Valls la seva tradicional dualitat castellera.

### Participació en els concursos de castells

* Resultat
* Descarregat (D)
* Carregat (C)
* Intent (I)
* Intent desmuntat (ID)
La Colla dels Xiquets de Valls va participar en dos concursos de castells i en les dues ocasions van proclamar-se vencedors, si bé el 1941 va quedar en primer lloc ex aequo amb els Nens del Vendrell. La següent taula mostra el resultat dels castells provats per la colla en els concursos en què va participar. També hi figuren els punts totals i la posició que va aconseguir sobre el total de colles participants.
| Núm. | Concurs | Data | Castells | Castells | Castells | Castells | Castells | Punts | Pos. | Ref. |
| Núm. | Concurs | Data | 1a r. | 2a r. | 3a r. | 4a r. | 5a r. | Punts | Pos. | Ref. |
| 1 | Concurs de castells de Valls | 26 d'octubre de 1941 (1941-10-26) | 5de7(i) | 5de7 | 3de7ps(i) | 3de7ps | 2de7(i) | 900 | 1/3 | |
| 2 | Concurs de castells del Vendrell | 14 d'octubre de 1945 (1945-10-14) | 5de7 | 4de8 | 3de7ps | 2de7(c) | 4de7a | 2.440 | 1/3 | |

## Vegeu també

* Xiquets de Valls
* Colla Joves Xiquets de Valls
* Colla Vella dels Xiquets de Valls

## Notes

* ↑ Jaria: pp. 25-26
* ↑ Jaria: pp. 27-29

## Bibliografia

* Jaria i Manzano, Jordi. Història dels concursos de castells. Tarragona: Edicions El Mèdol, setembre de 1996 (L'Agulla). ISBN 84-88882-64-5.

## Enllaços externs

* Joan Climent Ferré. «Quadre cronològic dels noms dels Xiquets de Valls», 01-07-2011. PDF

### Vídeos

* «Castillos humanos. Los populares Xiquets de Valls realizan una exhibición en Vendrell» (en castellà). NO-DO. RTVE, 18-03-1946.
Colles castelleres desaparegudes (llista) :
Colles que van fer castells de nou :
Colles que van fer castells de vuit :
Colles que van fer castells de set :
Colles que van fer castells de sis :
Nota: Colles que van descarregar com a mínim un castell de la gamma corresponent. Les colles en cursiva indica que només el van carregar. :
# Binària de raigs X

Les estrelles binàries de raigs X són una classe de sistema binari que són molt lluminoses en raigs x (10 $^{33}$ - 10 $^{39}$ erg/s). Estan formats per un objecte compacte que s'ha format per col·lapse d'una estrella, i una estrella convencional, de la seqüència principal. L'objecte compacte pot ser una estrella de neutrons o forat negre. Tots dos tenen masses majors a la del Sol, però concentrades en un volum molt menor. L'estrella convencional se sol anomenar estrella companya.
La matèria de l'estrella convencional cau en l'objecte compacte, en general formant un disc d'acreixement que orbita al voltant de l'objecte compacte. A la caiguda es converteix energia potencial gravitatòria en calor, fent que el disc abasti temperatures de milions de kelvin i emeti raigs x. A alta temperatura, tota la matèria del disc està en forma de plasma.
Les binàries de raigs X es classifiquen segons la massa de l'estrella companya en binàries de raigs x de baixa massa i binàries de raigs X d'alta massa. Les de baixa massa tenen una companya de massa molt menor a la del Sol (són estrelles vermelles de tipus espectral K o M). Les d'alta massa tenen una companya amb massa molt més gran que la del Sol (estrelles blaves de tipus O o Be).
Hi ha centenars de binàries de raigs X en la nostra galàxia i es compten entre els objectes més brillants del cel en raigs X, com ara Scorpius X-1 o Cygnus X-1.
Són objectes molt variables, en escales de temps que van des de pocs minuts a anys. La variabilitat està relacionada amb canvis en l'acreixement de matèria, que al seu torn pot ser degut, per exemple, al moviment orbital de les dues estrelles o a precessió del disc d'acreixement.
Quan l'objecte compacte és un estel de neutrons, el seu fort camp magnètic pot conduir el plasma cap als pols magnètics. En els pols col·lideixen amb la superfície de l'estrella de neutrons i emeten importants quantitats de raigs X molt enfocats al llarg dels eixos magnètics. Són els anomenats púlsars de raigs x.
Igual que en les galàxies actives, en algunes binàries de raigs X es en general un jet o dolls de matèria que emergeix del disc d'acreixement, surt del sistema binari i es pot estendre al llarg de parsecs. Els dolls emeten en ràdio per radiació de sincrotró. En alguns d'aquests dolls s'observen components que viatgen a velocitats properes a la velocitat de la llum. En aquest cas, la binària de raigs X es coneix com a microquàsar.
# Smarty

Smarty és un motor de plantilles per a PHP, l'objectiu de les quals és separar el contingut de la presentació en una pàgina web, es troba sota la llicència GPL per la qual cosa pot ser usat lliurement. És habitual que en grans projectes el rol del dissenyador gràfic i el del programador siguin coberts per persones diferents, no obstant això la programació en PHP té la tendència a combinar aquestes dues tasques en una persona i dins del mateix codi el que comporta grans dificultats a l'hora de canviar alguna part del disseny de la pàgina, ja que s'ha de furgar entre els scripts per a modificar la presentació del contingut, Smarty té com a objectiu solucionar aquest problema.
# Intervencionisme

S'entén en un sentit ampli per intervencionisme a l'acció de l'administració pública encaminada a regular l'activitat d'un altre àmbit públic o privat, fixant normes o realitzant activitats en substitució d'aquell. En un sentit estricte el terme al·ludeix a un conjunt d'accions que disminueixen notablement l'autonomia de l'intervingut, però el terme és més utilitzat en el terreny econòmic com l'afectació de l'activitat econòmica per l'Estat.

## Economia

Segons els graus, l'intervencionisme econòmic és millor o pitjor valorat per diferents pensaments polítics. Així, mentre els liberals consideren que el paper de l'Estat en l'economia ha de ser el menor possible perquè s'ha demostrat que el sector públic tendeix a protegir de forma artificial les indústries i serveis que controla, distorsionant el mercat, el socialisme consideren que en determinades circumstàncies ha de ser precisament l'Estat qui desenvolupi certes activitats econòmiques que, en mans de particulars, condicionaria de forma exagerada l'economia d'un país i deixarien a desemparament dels drets de la majoria. Això no s'aplica al socialisme llibertari, que també s'oposa a la intervenció de l'Estat.
En ambdós corrents de pensament en l'actualitat, l'activitat econòmica de l'Estat que arriba al punt de controlar la totalitat o bona part de l'economia d'un país es considera rebutjable i no se l'anomena intervencionisme, sinó economia planificada.

## Vegeu també

* Liberalització
* Cinquè poder
* Proteccionisme
* Política econòmica anticíclica
Feixisme :
Teoria :
Moviments :
Obres :
Organitzacions :
Història :
Categoria
Portal :
# Galveston

«Galveston» té aquests significats:
* Geografia:
** La localitat estatunidenca de Galveston (Texas) amb vora de 50.000 habitants, situada a l'estat de Texas
** La localitat estatunidenca de Galveston (Indiana) amb vora de 1.500 habitants, situada a l'estat d'Indiana
* Història: La batalla de Galveston, part de la Guerra de Secessió
* Cinema: Galveston (2018), pel·lícula dirigida per Mélanie Laurent i protagonitzada per Ben Foster i Elle Fanning

## Vegeu també

* Huracà de Galveston
# Creu de terme de Vallverd

Creu de terme de Vallverd és una obra de Ivars d'Urgell (Pla d'Urgell) inclosa a l'Inventari del Patrimoni Arquitectònic de Catalunya.

## Descripció

Creu de terme assentada damunt un cos quadrat que té en les quatre cares una decoració que, mitjançant un llistó esglaonat en forma de creu, emmarca un quadrat. Damunt aquest cos s'hi situa una petita base formada per tres nivells els quals donen pas al fust, format per quatre pedres prismàtiques superposades. Tres nivells octogonals simètrics formen el capitell i damunt se situa la creu eixamplada. Tot el conjunt dona un efecte òptic de degradació de volums.

## Referències

* ↑ «Creu de terme de Vallverd». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 13 març 2019].
# Colla del Foc Nou

La Colla del Foc Nou fou un grup de joves intel·lectuals catalans de caràcter modernista i regeneracionista de tendència anarquitzant que es reuniren cap al 1896 i del qual formaren part Jaume Brossa i Roger, Pere Coromines i Montanya, Ignasi Iglesias, Celestí Galceran i Carrer, Josep Roca i Capull, Bernat Rodríguez i Serra i Ramon Sempau i Barril
Tenia relació amb el sector més radicalitzat de la Colla de L'Avenç (de la qual enformaven part part Jaume Brossa i Iglésies) i amb el grup que editava la revista de tendència anarquista Ciencia Social (els membres de la colla Jaume Brossa i Coromines).
Celebraven les reunions a les 10 de la nit i discutien de literatura, teatre, política i de les "noves idees" escampades pels nous literats europeus. Com a resultat, Brossa, Coromines i Iglésies crearen també el Teatre Independent, dedicat a la representació de l'anomenat teatre modern i donaria a conèixer Henrik Ibsen a Catalunya organitzant la representació de la seva obra Espectres. Es dispersaren arran de la repressió consegüent a l'atemptat del carrer de Canvis Nous que donà lloc al procés de Montjuïc. Com a resultat, Corominas fou empresonat, Rodríguez i Serra marxà a Madrid, Roca i Iglesias passaren a la redacció de l'Avenç, Brossa i Sempau s'exiliaren. La colla ja no es va refer.

## Referències

* ↑ Pere Corominas Arxivat 2016-03-03 a Wayback Machine. per Santiago Izquierdo, p. 11
* ↑ Alexandre Cortada i Serra, tot i que se l'ha relacionat, no n'era membre.
* ↑ «Colla del Foc Nou». Gran Enciclopèdia Catalana. Barcelona: Grup Enciclopèdia Catalana.
* ↑ Pere Coromines: Del Republicanisme als Cercles Llibertaris (1888-1896) per Àngel Duarte i Montserrat, p. 78-82
# Blen Mesfin

Blen Mesfin (Amharic: ብሌን መስፍን) és una alt càrrec del partit opositor d'Etiòpia anomenat Semayawi. El 2016 va ser considerada una de vint dones que són presoneres polítiques a la campanya FreeThe20 de Samantha Power, l'ambaixadora dels EUA a les Nacions Unides.
Mesfin va ser arrestada durant una protesta a Addis Ababa l'abril del 2015. La protesta era per 26 etíops morts per un grup anomenat Estat islàmic de Líbia. Més de 30 membres del partit Semayawi van ser arrestats abans de la carrera electoral del 27 d'abril.
Els altres dos membres del partit Semayawi, Meron Alemayehu (ሜሮን አለማየሁ) i Nigist Wondifraw (ንግስት ወንዲፍራው), també van ser arrestats. Eren el número 5 i 6 de la campanya FreeThe20. Ara són lliures.

## Referències

* ↑ «#Freethe20 - HumanRights.gov is the official United States Government website for international human rights related information». Arxivat de l'original el 29 de juliol 2017. [Consulta: 18 juliol 2016].
* ↑ «FreeThe20 Women Political Prisoners and Prisoners of Concern Campaign Launch». [Consulta: 18 juliol 2016].
* ↑ «Ethiopia: Respect court rulings and release opposition members». [Consulta: 18 juliol 2016].
* ↑ «Ethiopia: Semayawai(Blue) Party members are being arrested ahead of Sunday’s (April 27, 2014) Protest Rally Arxivat de març 8, 2019, a Wayback Machine.». ECADF, 26-04-2014. [Consulta: 2 December 2016].
* ↑ «FreeThe20 Women Political Prisoners and Prisoners of Concern Campaign Launch». U.S. Department of State, 01-09-2015. [Consulta: 2 December 2016].
# Superaliatge

Una superaliatge, o aliatge d'alt rendiment, és un aliatge que exhibeix una excel·lent resistència mecànica ia la fluència (tendència dels sòlids a moure lentament o deformar sota tensió), resistència a altes temperatures, estabilitat i una gran resistència a la corrosió i la oxidació.
El començament dels estudis sistemàtics d'aliatges d'alta temperatura es produeix a finals de la dècada de 1930 lligat al desenvolupament d'avions amb motors de turbina de gas. El desenvolupament s'ha basat en gran manera en innovacions químiques i de procés i ha estat impulsat principalment per les indústries aeroespacial i d'energia. Les aplicacions típiques són en el sector aeroespacial, de turbines de gas industrial i la indústria de turbines marines, per exemple, àleps per a les seccions calentes dels motors de reacció, i vàlvules bi-metàl·liques de motor per al seu ús en motors diesels i aplicacions d'automoció.
Els superaliatges típicament tenen una matriu amb una austenítica de cara cúbica centrada en l'estructura cristal·lina. Un element de superaliatge de base d'aliatge és generalment níquel, cobalt o níquel-ferro. Exemples de superaliatges són Hastelloy, Inconel (per exemple IN100, IN600, IN713), Waspaloy, aliatges René (per exemple, René 41, René 80, 95 René, René N5), aliatges de Haynes, Incoloy, MP98T, aliatges de TMS, i CMSX (per exemple, CMSX -4) aliatges monocristall.

## Referències

* ↑ Авиация. Энциклопедия. М.: Большая Российская энциклопедия, 1994, с. 201 (en rus)
# Janildes Fernandes

Janildes Fernandes Silva (São Félix do Araguaia, Mato Grosso, 23 d'agost de 1980) és una ciclista brasilera que fou professional del 2001 al 2009. Ha participat en tres edicions dels Jocs Olímpics. Ha guanyat diversos cops els campionats nacionals en ruta i contrarellotge.
La seva germana Clemilda també s'ha dedicat al ciclisme.

## Palmarès

* 1998
** 1a a la Prova Ciclística 9 de Julho
* 1999
** 1a a la Prova Ciclística 9 de Julho
* 2000
** 1a a la Prova Ciclística 9 de Julho
* 2002
** 1a al Gran Premi della Liberazione
* 2003
** 1a a la Copa Amèrica de Ciclisme
* 2007
** Campiona del Brasil en contrarellotge
* 2008
** Vencedora d'una etapa a la Volta a El Salvador
* 2009
** Campiona del Brasil en ruta
** 1a a la Copa Amèrica de Ciclisme
* 2010
** Campiona del Brasil en ruta
* 2011
** 1a a la Copa Amèrica de Ciclisme
* 2012
** 1a a la Copa de la Federació Veneçolana de Ciclisme
* 2015
** 1a al Tour de San Luis
* 2016
** 1a a la Copa de la Federació Veneçolana de Ciclisme

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Pantà de Graus

El pantà de Graus és un embassament que pertany al riu de Tavascan, creat per una presa. Està situat en el terme municipal de Lladorre, a la comarca del Pallars Sobirà. És al costat nord del poblat de bordes de Graus.
Juntament amb el pantà de Tavascan, forma el Complex hidroelèctric de l'alta vall de Cardós. La capacitat d’emmagatzemament d’aigua és de 0,33 hectòmetres cúbics. La funció de l'embasament és subministrar aigua a la central de Montamara, la qual es bombejada per la nit a l'estany de Romedo de Baix per ser utilitzada per les centrals de Tavascan Superior i Inferior.
El funcionament d'aquest està totalment automatitzat i teledirigit des de la central de comandament de FECSA/ENDESA a Lleida, des d'on s'obren i tanquen les vàlvules i comportes, per regular l'aigua que farà moure les corresponents turbines. A les centrals no hi ha cap operari de forma permanent.
Les tres centrals del complex permeten disposar de diferents variants de producció, que s'utilitzen en funció de l'energia que es vol obtenir, i de l'aigua disponible en cada embassament. Hi ha un únic transformador que passa la tensió de generació d'11.000 a 220.000 volts.
Les característiques més significatives de cada central i la procedència de l'aigua que les alimenta són les següents:

## Referències

* ↑ «Pantà de Graus». Gran Enciclopèdia Catalana. Barcelona: Grup Enciclopèdia Catalana.
* ↑ «Ficha técnica de la presa: Graus» (HTML) (en castellà). Ministeri per a la Transició Micològica i el Repte Demogràfic. [Consulta: 30 agost 2021].

## Vegeu també

* Embassaments de Catalunya

## Enllaços externs

* Els embassaments al web de l'ACA
# Georges Bessières

Georges Bessières (1780 – Molina de Aragón, 26 d'agost de 1825) fou un aventurer i militar francès.
Entrà a Espanya amb l'exèrcit napoleònic, desertant en plena guerra, i s'instal·là a Barcelona, treballant com a tintorer a la fàbrica de Gaspar Remisa i Miarons i fent d'espia a favor dels revoltats. L'estiu de 1821 és detingut a Barcelona acusat d'organitzar una conspiració republicana amb Luis Gonzaga Oronoz i Francisco Brotons, i condemnat a mort, tot i que posteriorment i gràcies a la pressió popular dels sectors més exaltats se l'indulta. Fugi de la presó i es refugià a França on a finals de 1821 entrà amb contacte amb els contrarevolucionaris exiliats, convertint-se en un cap reialista. Entre 1822 i 1823 participà en la guerra contra els liberals a l'Aragó i Castella. El rei el nomenà Mariscal de Camp en 1824. En 1825 dirigí un aixecament malcontent a l'Aragó, on fou pres i afusellat immediatament a Molina de Aragón.

## Referències

* ↑ Gil Novales, Alberto. Las Sociedades Patrioticas (1820-1823). vol.1, 1975, p. 903.
* ↑ «Georges Bessières». Gran Enciclopèdia Catalana. Barcelona: Grup Enciclopèdia Catalana.
# Clan Mackintosh

El clan Mackintosh (en gaèlic escocès: Clann Mhic an Tòisich) és un clan escocès d'Inverness, Highlands. Els caps del clan Mackintosh són també caps de la Confederació de Chattan, una confederació històrica de clans.
El lema dels Mackintosh, com es pot llegir a l'escut és: No toqueu el gat sense guant.

## Història

El verb gaèlic escocès toisech significa líder i també es pot traduir com a cap. Els seanachies del clan Mackintosh diuen que el primer cap del clan va ser Shaw, segon fill de Duncan MacDuff, comte de Fife de la casa reial de Dál Riata. El 1160, Shaw MacDuff va acompanyar Malcolm IV d'Escòcia en una expedició per sufocar la rebel·lió de Morayshire. Cap al 1163, esdevé propietari del Castell d'Inverness i obtingué les terres de la vall de Findhorn. El 1179, Shaw MacDuff va ser succeït pel seu fill, també anomenat Shaw i va ser confirmat en la seva herència per Guillem I d'Escòcia.
Angus, el sisè cap del clan, es va casar el 1291 per presidir el Clan Chattan, una confederació bèl·lica de diverses tribus importants de les terres altes. Amb el clan Chattan, els Mackintosh van participar posteriorment en diversos feus territorials, inclosa la batalla de Mulroy el 1688, l'última batalla entre dues tribus, que es va perdre als MacDonald de Keppoch. El clan va donar suport inicialment a Guillem d'Orange, però finalment va fer costat al seu oponent en el primer aixecament jacobita el 1715.

## Referències

* 1 2 3 4 5 6 7 Way, George and Squire, Romily. (1994). Collins Scottish Clan & Family Encyclopedia. (Foreword by The Rt Hon. The Earl of Elgin KT, Convenor, The Standing Council of Scottish Chiefs). pp. 230 - 231.
* ↑ Mackintosh, Margaret of Mackintosh. (1982). The Clan Mackintosh and the Clan Chattan. (Foreword by Sir Donald Cameron of Lochiel). ISBN 0-904265-73-0
# Blagoy Georgiev

Blagoy Georgiev (Sofia, 21 de desembre de 1981) és un exfutbolista búlgar, que ocupava la posició de migcampista.
Va començar a destacar a l'Slavia Sofia. Posteriorment ha jugat al Deportivo Alavés, Estrella Roja de Belgrad, MSV Duisburg, de nou l'Slavia i Terek Grozny.
Ha estat internacional amb el seu país en 38 ocasions, marcant cinc gols.

## Referències

* ↑ «Българите с половин сантиметър по-високи» (en bulgarian). 7sport.net, 01-09-2011. Arxivat de l'original el 8 desembre 2015. [Consulta: 2 maig 2015].
* ↑ «Детско-юношеска школа на ПФК Славия». pfcslavia.com. Arxivat de l'original el 2011-10-07.
* ↑ «Благо Георгиев вече е играч на Алавес» (en bulgarian). dariknews.bg, 13-01-2006. Arxivat de l'original el 27 setembre 2013.
* ↑ «Georgiev accepts Red Star task». uefa.com, 14-06-2006.
* ↑ «Благо отиде под наем в Бундеслигата» (en bulgarian). novinar.bg, 28-05-2007.
* ↑ «Blagoi Georgiev joins Terek Grozny». russia.theoffside.com, 06-01-2009. Arxivat de l'original el 5 de desembre 2010.

## Enllaços externs

* Blagoy Georgiev a National-Football-Teams.com (anglès)
* Blagoy Georgiev Fitxa a Fussballdaten
# Janina Dziarnowska

Janina Dziarnowska (1903-1992) - poetessa i escriptora polonesa, especialista en literatura soviètica. És l'autora de les obres: Miasto nowych ludzi (1953), Powieść o Annie (1951), Gdy inni dziećmi są (1960), Słowo o Brunonie Jasieńskim (1978).
# Papir Oxirinc 655

El Papir Oxirinc 655 és un fragment de papir descobert a Behnesa (antiga Oxirinc) l'any 1904 per B.P. Grenfell i A.S. Hunt.
Segons Aurelio de Santos aquest manuscrit es pot relacionar amb l'Evangeli de Tomàs i es considera una troballa important degut a l'extensió del text conservat. Conté una pregunta dels deixebles i una resposta de Jesús. El sorprenent és la resposta que Jesús dona, dient que es manifestarà als seus deixebles quan siguin capaços de despullar-se de les seves vestidures sense sentir vergonya. Una resposta semblant es troba a l'Evangeli dels Egipcis i per això es relaciona aquest papir amb els textos gnòstics. Es pensa que aquesta resposta de Jesús pot estar lligada a l'estat de justícia original descrit al Gènesi (3.7) i es podria vincular amb la secta dels encratits.

## Referències

* ↑ Santos Otero, Aurelio de. Los Evangelios apócrifos. Madrid: B-A.C., 1999, p. 72. ISBN 8479140445.
Papirs d'Oxirrinc :
# Gerard Vianen

Gerard Vianen (Kockengen, Breukelen, 9 de febrer de 1944 - Països Baixos, 10 de desembre de 2014) va ser un ciclista neerlandès, que fou professional entre 1967 i 1977. Els seus majors èxits esportius els aconseguí al Tour de França, on guanyà una etapa el 1974, i a la Volta a Espanya, on guanyà tres etapes en les seves diferents participacions.

## Palmarès

* 1965
** 1r al Gran Premi François-Faber
* 1966
** 1r al Tour d'Overijssel
* 1967
** 1r a Eeklo
** 1r al Campionat de Flandes
** 1r a Ninove
* 1968
** 1r a Neerbeek
** 1r a Yerseke
* 1970
** 1r a Kamerik
** Vencedor d'una etapa de la Volta a Suïssa
** Vencedor d'una etapa del Critèrium del Dauphiné Libéré
** Vencedor d'una etapa del Tour del Nord
* 1971
** 1r de la Gènova-Niça
** 1r a Schinnen
** Vencedor d'una etapa de la Volta a Espanya
** Vencedor d'una etapa de la París-Niça
** Vencedor de 3 etapes de la Volta a Portugal
* 1972
** 1r a Rijen
** Vencedor de 2 etapes de la Volta a Espanya
** Vencedor d'una etapa de la Volta a Andalusia
* 1973
** Vencedor d'una etapa de la Setmana Catalana
* 1974
** Vencedor d'una etapa del Tour de França
** Vencedor d'una etapa del Tour de l'Aude
* 1975
** 1r a la Ronde van Midden-Zeeland
** 1r a Obbicht
** 1r a Linne
** Vencedor d'una etapa de la Volta als Països Baixos
* 1976
** Vencedor d'una etapa del Critèrium del Dauphiné Libéré
* 1977
** 1r a Kamerik
** 1r a Galder

### Resultats al Tour de França

* 1968. Abandona (11a etapa)
* 1970. 47è de la classificació general
* 1971. Abandona (9a etapa)
* 1972. 71è de la classificació general
* 1973. 59è de la classificació general
* 1974. 56è de la classificació general. Vencedor d'una etapa
* 1975. 66è de la classificació general
* 1976. 76è de la classificació general

### Resultats a la Volta a Espanya

* 1971. 49è de la classificació general. Vencedor d'una etapa
* 1972. 36è de la classificació general. Vencedor de 2 etapes

## Referències

* ↑ «Oud-wielerprof Vianen (70) overleden» (en neerlandès). Nederlandse Omroep Stichting, 11-12-2014. [Consulta: 12 desembre 2014].

## Enllaços externs

* Fitxa de Gerard Vianen a sitiodeciclismo.net
# Cusí

Cusí és el nom dels següents personatges:
* Carles Cusí i de Miquelet (Figueres, 1863 - 1933), empresari i polític català
* Manuel Cusí i Ferret (Vilanova i la Geltrú, 1857 - Barcelona, 1919), retratista
* Anna Terrón i Cusí (Barcelona, 1962), política catalana